На сённяшні момант з пэўным дапушчэннем можна вылучыць наступныя гістарыяграфічныя канцэпцыі, якія вызначаюць ці могуць вызначаць розныя інтэрпрэтацыі вексілалагічнай спадчыны паўстання: польскую, расейскую, еўрапейскую (перадусім паводле французскай гістарычнай школы), беларускую. Украінская і літоўская гістарыяграфіі збольшага абмінаюць тэму паўстання 1863–1864 гг., а калі згадваюць, дык без вексілалагічных аб’ектаў. Кожную з канцэпцыяў можна аналізаваць паводле адпаведных маркераў, якімі з’яўляюцца друкаваныя і інтэрактыўныя выданні, а таксама творы выяўленчага мастацтва.